
DR.30.6.2008 39 

 

 
political scientist, Dr. Kua Kia Soong ini – ini yang paling biadab – call Social Contract ini – a 
piece of fiction.  Ini satu khayalan kononnya dan dialah waktu membentang kertas kerjanya 
sebagai ahli panel mengungkit sampai ke perkara, Tuan Yang di-Pertua, kenapa UiTM 
sekarang ini ada pelajar bumiputera 100 ribu orang.  Ini merupakan satu kesalahan – 
menolong bumiputera, menolong Melayu sebagai satu kesalahan.  

Begitu juga ahli-ahli panel yang lain, termasuklah seorang ini, tidak tahulah Melayu 
ke tidak, Dr. Farish Noor ini dalam sedikit sebanyak mempertahankan ketuanan Melayu, dia 
mengaitkan dan menyalahkan UMNO.  Ini pandangan dia, “It is UMNO that think that there 
is no UMNO, Malays will die.”  Dia kata sebab UMNO selalu memikirkan tanpa UMNO, 
Melayu akan mati.   

Jadi saya pula hendak mengatakan di sinilah pemimpin kerajaan, tonggak 
kerajaan yang UMNO selama ini, 50 tahun memerintah kenalah betul.  Dulu, waktu saya 
belum digugur sebagai ketua bahagian dan terkeluar daripada UMNO, inilah agenda yang 
saya perjuangkan dalam UMNO dulu.  Baik dalam majlis tertinggi, dalam perhimpunan 
agung, dalam Dewan Rakyat dan hari ini siapa hendak kita salahkan.  

Saya hendak betulkan juga persepsi di kalangan rakyat, apabila kita mengungkit 
soal ketuanan Melayu, kedudukan bumiputera, ianya bukan semata-mata kerana UMNO, 
termasuklah semua pihak.  Jadi kalau diungkit ketuanan Melayu, ini UMNO.  Saya tidak 
melihat begitu.  Saya melihat Melayu tetap Melayu.  Menjadi tanggungjawab UMNO, 
menjadi tanggungjawab PAS, menjadi tanggungjawab mana-mana parti yang kalau dia rasa 
dia daging dan darah daripada bangsa tok nenek moyang dia, dia orang Melayu dan dia 
orang Islam. 

Dato’ Mukhriz bin Tun Mahathir [Jerlun]:  [Bangun]  

Dato’ Ibrahim Ali [Pasir Mas]:  Saya menekankan perkara ini untuk kebaikan 
negara.  Dahulu, Tuan Yang di-Pertua, persoalan pendidikan dibangkit, persoalan ekonomi 
dibangkit, malah orang-orang Melayu bumiputera walaupun terpinggir, memendam rasa 
demi perpaduan.  Hari Ini kita lihat mereka sudah mula hendak menunjuk kekuatan dari 
segi politik.  Kita bebas, kita merdeka, kita berdemokrasi, boleh, tetapi dari segi 
kebebasannya ada hadnya.  Sebab itu saya mengatakan dahulu saya tidak menyokong ISA 
dimansuhkan tetapi ditambah nilai supaya ianya tidak disalahgunakan. 

Saya mencari jalan yang tengah kerana mengambil kira soal perpaduan kaum, 
kepentingan kaum-kaum lain.  Saya menyokong!  Saya hendak bagi satu contoh, apabila 
saya lihat ada di kalangan pelajar bumiputera, orang Cina keluar dalam surat khabar The 
Sun, merintih 10A tidak dapat biasiswa.  Saya cukup terkilan, saya cukup tidak puas hati, 
tetapi pada saya... 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Jerlun 
bangun, Yang Berhormat.   

Dato’ Ibrahim Ali [Pasir Mas]:  Ya, sila. 

Dato’ Mukhriz bin Tun Mahathir [Jerlun]:  Terima kasih Tuan Speaker dan juga 
Yang Berhormat Pasir Mas.  Saya pun tertarik dengan apa yang Yang Berhormat sebut tadi 
mengenai kenyataan yang telah dikeluarkan oleh kedua ahli panel Forum Majlis Peguam 
baru-baru ini iaitu kelmarin, Dr. Kua dan Dr. Puthucheary.  

Di mana mereka mempertikaikan kewujudan Social Contract seperti yang disebut 
oleh Yang Berhormat Pasir Mas tadi. Tidakkah betul Yang Berhormat, bahawa walaupun 
Contract Social itu bukanlah satu perjanjian yang tertulis dan ditandatangani oleh 
pemimpin-pemimpin kita pada waktu merdeka kita dulu. Namun, pada tahun 1990, kali 
pertama dan juga pada tahun 2000, kita telah adakan mesyuarat ataupun Majlis 
Perundingan Ekonomi Negara pada tahun 1990, kalau tidak silap saya telah pun 
dipengerusikan ataupun telah dikendalikan sendiri oleh Yang Amat Berhormat Perdana 
Menteri kita sekarang; di mana pemimpin-pemimpin parti-parti politik yang mewakili semua 
kaum menandatangani perjanjian MAPEN I dan II yang secara langsung mengiakan apa 
yang telah dipersetujui dalam Social Contract yang katanya oleh Dr. Kua dan Dr. 
Puthucheary tidak wujud.  Itu yang pertama. 



political scientist, Dr. Kua Kia Soong ini- ini yang paling biadab- call Social Contract ini- a piece of fiction. Ini satu khayalan kononnya dan dialah waktu membentang kertas kerjanya sebagai ahli panel mengungkit sampai ke perkara, Tuan Yang di-Pertua, kenapa UiTM sekarang ini ada pelajar bumiputera 100 ribu orang. Ini merupakan satu kesalahan- menolong bumiputera, menolong Melayu sebagai satu kesalahan. Begitu juga ahli-ahli panel yang lain, termasuklah seorang ini, tidak tahulah Melayu ke tidak, Dr. Farish Noor ini dalam sedikit sebanyak mempertahankan ketuanan Melayu, dia mengaitkan dan menyalahkan UMNO. Ini pandangan dia, "It is UMNO that think that there is no UMNO, Malays will die." Dia kata sebab UMNO selalu memikirkan tanpa UMNO, Melayu akan mati. Jadi saya pula hendak mengatakan di sinilah pemimpin kerajaan, tonggak kerajaan yang UMNO selama ini, 50 tahun memerintah kenalah betul. Dulu, waktu saya belum digugur sebagai ketua bahagian dan terkeluar daripada UMNO, inilah agenda yang saya perjuangkan dalam UMNO dulu. Baik dalam majlis tertinggi, dalam perhimpunan agung, dalam Dewan Rakyat dan hari ini siapa hendak kita salahkan. Saya hendak betulkan juga persepsi di kalangan rakyat, apabila kita mengungkit soal ketuanan Melayu, kedudukan bumiputera, ianya bukan semata-mata kerana UMNO, termasuklah semua pihak. Jadi kalau diungkit ketuanan Melayu, ini UMNO. Saya tidak melihat begitu. Saya melihat Melayu tetap Melayu. Menjadi tanggungjawab UMNO, menjadi tanggungjawab PAS, menjadi tanggungjawab mana-mana parti yang kalau dia rasa dia daging dan darah daripada bangsa tok nenek moyang dia, dia orang Melayu dan dia orang Islam. Dato' Mukhriz bin Tun Mahathir [Jerlun]: [Bangun]. Dato' Ibrahim Ali [Pasir Mas]: Saya menekankan perkara ini untuk kebaikan negara. Dahulu, Tuan Yang di-Pertua, persoalan pendidikan dibangkit, persoalan ekonomi dibangkit, malah orang-orang Melayu bumiputera walaupun terpinggir, memendam rasa demi perpaduan. Hari Ini kita lihat mereka sudah mula hendak menunjuk kekuatan dari segi politik. Kita bebas, kita merdeka, kita berdemokrasi, boleh, tetapi dari segi kebebasannya ada hadnya. Sebab itu saya mengatakan dahulu saya tidak menyokong ISA dimansuhkan tetapi ditambah nilai supaya ianya tidak disalahgunakan. Saya mencari jalan yang tengah kerana mengambil kira soal perpaduan kaum, kepentingan kaum-kaum lain. Saya menyokong! Saya hendak bagi satu contoh, apabila saya lihat ada di kalangan pelajar bumiputera, orang Cina keluar dalam surat khabar The Sun, merintih 10A tidak dapat biasiswa. Saya cukup terkilan, saya cukup tidak puas hati, tetapi pada saya... Timbalan Yang di-Pertua [Datuk Dr. Haji Wan Junaidi Tuanku Jaafar]: Jerlun bangun, Yang Berhormat. Dato' Ibrahim Ali [Pasir Mas]: Ya, sila. Dato' Mukhriz bin Tun Mahathir [Jerlun]: Terima kasih Tuan Speaker dan juga Yang Berhormat Pasir Mas. Saya pun tertarik dengan apa yang Yang Berhormat sebut tadi mengenai kenyataan yang telah dikeluarkan oleh kedua ahli panel Forum Majlis Peguam baru-baru ini iaitu kelmarin, Dr. Kua dan Dr. Puthucheary. Di mana mereka mempertikaikan kewujudan Social Contract seperti yang disebut oleh Yang Berhormat Pasir Mas tadi. Tidakkah betul Yang Berhormat, bahawa walaupun Contract Social itu bukanlah satu perjanjian yang tertulis dan ditandatangani oleh pemimpin-pemimpin kita pada waktu merdeka kita dulu. Namun, pada tahun 1990, kali pertama dan juga pada tahun 2000, kita telah adakan mesyuarat ataupun Majlis Perundingan Ekonomi Negara pada tahun 1990, kalau tidak silap saya telah pun dipengerusikan ataupun telah dikendalikan sendiri oleh Yang Amat Berhormat Perdana Menteri kita sekarang; di mana pemimpin-pemimpin parti-parti politik yang mewakili semua kaum menandatangani perjanjian MAPEN I dan II yang secara langsung mengiakan apa yang telah dipersetujui dalam Social Contract yang katanya oleh Dr. Kua dan Dr. Puthucheary tidak wujud. Itu yang pertama.